Боил Банов е глобен за пушене на работното си място | Здраве | Новини от България и Света | OFFNews.bg
OFFNews Последна промяна на 09 април 2020 в 14:59 1136 2
Столичната Регионална здравна инспекция е глобила министъра на културата Боил Банов заради тютюнопушене на работното си място по сигнал на гражданин, съобщава в. "Сега".
Това е станало по време на дистанционно заседание на правителството на 23 март, а сигнал за нарушението до инспекцията и няколко медии е подал Стойчо Стойчев от Добрич.
Мъжът прилага телевизионните кадри. Получава отговор на 8 април от директора на РЗИ Данчо Пенчев, в който се казва, че на министъра е съставен акт за административно нарушение по член от Закона за здравето.
Наложената глоба е от 300 до 500 лв. за нарушена забрана за пушене в закрито помещение, в което се полага труд, защото това е първо нарушение на Банов.
"Сега" припомня, че през 2009 г. служител на Министерството на регионалното развитие и благоустройството е уволнена, защото се оплакала от цигарения дим в сградата. Тя направила забележка на служители, но й било отговорено, че няма проблем, щом самият министър (Асен Гагаузов) пуши.
Боил Банов глобен гражданин пушене сигнал
09.04 2020 в 16:41
Покрай кризата с коронавируса Банов успешно най-вероятно ще успее да замете следите си за една малка безстопанственост за 50 милиона лева - вие пушил бил. Ами ще пуши, след като са го избрали за министър с неговия ценз ще пуши. Все пак, за да се оправяш в батака, който си създал, поради тотално непознаване на материята, ще пушиш като комин на парен локомотив.
09.04 2020 в 15:19
300 до 500лв е подигравка... за такива от властта глобата трябва да е 300 000 до 500 000!!!